****

**2020 թվականի**

**ՏԱՐԵԿԱՆ ՀԱՇՎԵՏՎՈՒԹՅՈՒՆԸ ԵՎ ՀԱՇՎԵԿՇԻՌԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ**

**«ՀԱՎԱՏԱՐՄԱԳՐՄԱՆ ԱԶԳԱՅԻՆ ՄԱՐՄԻՆ»**

**ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ՏՆՕՐԵՆ՝ Ա. ՕԲՈՍՅԱՆ**

**ԵՐԵՎԱՆ**

****

1. **Ներածություն**

«Հավատարմագրման մասին» ՀՀ օրենքի համաձայն Հավատարմագրման ազգային մարմինը Հայաստանի Հանրապետությունում համապատասխանության գնահատման մարմիններ հավատարմագրող միակ մարմինն է, որը, ստեղծվելով ՀՀ կառավարության 2012թ. հուլիսի 19-ի N 890-Ն որոշմամբ, իր գործունեությունը սկսել է 2012թ. դեկտեմբերից: Իրեն վերապահված իրավասությունների շրջանակներում «Հավատարմագրման ազգային մարմին» ՊՈԱԿ-ը ապահովում է հավատարմագրման գործընթացի իրականացումը, մասնավորապես` ընդունում և գրանցում է հավատարմագրման հայտը, իրականացնում է հավատարմագրմանը հավակնող համապատասխանության գնահատման գործունեություն իրականացնող ֆիզիկական ու իրավաբանական անձանց (համապատասխանության գնահատման մարմինների, այսուհետ` ՀԳՄ) կողմից ներկայացված հավատարմագրման փաստաթղթերի փորձաքննություն, համապատասխանության գնահատում` ըստ ՀԳՄ-ի գործունեության իրականացման վայրի, կազմակերպում է հավատարմագրման խորհրդի, հավատարմագրման տեխնիկական կոմիտեների նիստերը, որի արդյունքում ընդունվում է որոշում ՀԳՄ-ին հավատարմագրելու, հավատարմագրումը մերժելու, հավատարմագրման ոլորտը ընդլայնելու, կրճատելու, հավատարմագրման վկայագրի գործողությունը կասեցնելու, վերականգնելու, դադարեցնելու վերաբերյալ: Կազմակերպում է հավատարմագրման վերաբերյալ գիտաժողովներ, վերապատրաստման դասընթացներ և շնորհում համապատասխան վկայագրեր, տրամադրում է համապատասխանության գնահատման մարմիններին հավատարմագրման վկայագրեր, ինչպես նաև վերաձևակերպված հավատարմագրման վկայագրեր, ապահովում է հավատարմագրված ՀԳՄ-ների պարբերական, արտահերթ գնահատման իրականացումը, ապահովում է ՀՀ կառավարության կողմից սահմանված կարգով հավատարմագրված համապատասխանության գնահատման մարմինների, հավատարմագրման փորձագետների (գնահատողների) ու տեխնիկական փորձագետների, ինչպես նաև տրված համապատասխանության սերտիֆիկատների և գրանցված համապատասխանության հայտարարագրերի ռեեստրների ձևավորումը և վարումը, նշված ռեեստրներից տեղեկատվության տրամադրումը, կնքում է համագործակցության և համապատասխանության գնահատման մարմինների հավատարմագրման երկկողմանի և բազմակողմ փոխադարձ ճանաչման համաձայնագրեր, հավատարմագրման բնագավառում իրականացնում է նաև այլ գործառույթներ` «Հավատարմագրման մասին» ՀՀ օրենքին և այլ իրավական ակտերին համապատասխան, ինչպես նաև ՀՀ օրենսդրությամբ սահմանված կարգով վավերացված ՀՀ միջազգային պայմանագրերին համապատասխան ընդունված փաստաթղթերով սահմանված իրավունքներ և պարտականություններ:

**Ներկայումս հավատարմագրումն իրականացվում է հետևյալ ոլորտներում**

|  |  |  |
| --- | --- | --- |
| Հավատարմագրումը | Ոլորտը/գործունեությունը | Ստանդարտը |
| Լաբորատորիաների | **Փորձարկման** | **ԳՕՍՏ ԻՍՕ/ԻԷԿ 17025** |
| **Տրամաչափարկման** | **ԳՕՍՏ ԻՍՕ/ԻԷԿ 17025** |
| Սերտիֆիկացման մարմինների | **Արտադրանքի**  | **ԳՕՍՏ ԻՍՕ/ԻԷԿ 17065** |
| **Անձանց** | **ԳՕՍՏ ԻՍՕ/ԻԷԿ 17024** |
| **Կառավարման համակարգերի** | **ՀՍՏ ԻՍՕ/ԻԷԿ 17021-1** |
| Տեխնիկական հսկողու­թյուն իրականացնող մարմնինների | **Տեխնիկական հսկողություն** | **ԳՕՍՏ ԻՍՕ/ԻԷԿ 17020** |

1. **ՀԱՄ-ի կազմակերպական կառուցվածքը**

ՀՀ էկոնոմիկայի նախարարի 2020թ. փետրվարի 1-ի N 143-Ա հրամանով հաստատվել է ՀԱՄ-ի հաստիքացուցակը, իսկ «Հավատարմագրման ազգային մարմին» ՊՈԱԿ-ի (այսուհետև՝ ՀԱՄ) տնօրենի փետրվարի 1-ի N 2-Ա հրամանով՝ կառուցվածքը:

***«Հավատարմագրման ազգային մարմին» ՊՈԱԿ-ի կազմակերպական կառուցվածքը***

**ՏՆՕՐԵՆ**

**Կառավարման համակարգի մենեջեր**

**Քարտուղարություն**

**Տնօրենի տեղակալ**

**Հավատարմագրման բաժին**

**3. Հավատարմագրման ոլորտին առնչվող օրենսդրական և իրա­վական ակտերի ու այլ փաստաթղթերի մշակ­ման և փոփոխու­թյուն­ների վերաբեր­յալ առաջարկու­թյուն­­­ների ներկայացում**

«Հավատարմագրման ազգային մարմին» ՊՈԱԿ-ը մշակել և ՀՀ էկոնոմիկայի նախարարություն է ներկայացրել`

1. «Հավատարմագրման մասին» ՀՀ օրենքում լրացումներ և փոփոխություններ կատարելու մասին» ՀՀ օրենքի նախագիծը,
2. «Հավատարմագրման եվրոպական համագործակցությանը (ՀԵՀ, (EA)) «Հավատարմագրման ազգային մարմին» ՊՈԱԿ անդամակցության վճարների մուծման մասին» ՀՀ կառավարության որոշման նախագիծը,
3. «Հավատարմագրման ազգային մարմին» ՊՈԱԿ-ի 2021-2023թթ. միջնաժամկետ ծախսային ծրագրի (ՄԺԾԾ) հայտի նախագիծը¸
4. «Աջակցություն ARMNAB-ին՝ Հավատարմագրման եվրոպական համագործակցության (EA) հետ երկկողմ ճանաչման համաձայնագրի ստորագրող կողմ հանդիսանալու համար» Թվինինգ (Twinning) Ծրագրի նախագիծը,
5. «ՀՀ էկոնոմիկայի նախարարի 2015թ. մարտի 06-ի «Հավատարմագրման ազգային մարմնի և համապատասխանության գնահատման մարմնի միջև կնքված պայմանագրի հիման վրա հավատարմագրման ազգային մարմնի կողմից կատարված հավատարմագրման ծառայությունների, գնահատումների համար համապատասխանության գնահատման մարմնի կողմից իրականացվող վճարման, ինչպես նաև համապատասխանության գնահատման մարմնի տարեկան անդամավճարի վճարման չափը և կարգը հաստատելու մասին N 311-Ն հրամանում փոփոխություններ և լրացումներ կատարելու մասին» ՀՀ էկոնոմիկայի նախարարի հրամանի նախագիծը,
6. «ՀՀ կառավարության 2012թ. սեպտեմբերի 6-ի N 1201-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը:

**4. Կառավարման համակարգի փաստաթղթերի մշակում, արդիականացում և ներդնում՝ ԳՕՍՏ ԻՍՕ/ԻԷԿ 17011-2018 ստանդարտի պահանջներին համապատասխան**

PTB գերմանական կազմակերպության «Արևելյան գործընկերության երկրների հետ հարաբերությունները որակի ենթակառուցվածքների ոլորտում» ծրագրի շրջանակում, փորձի փոխանակման նպատակով 2020թ. հունվարին «Հավատարմագրման ազգային մարմին» ՊՈԱԿ է ժամանել հավատարմագրման միջազգային փորձագետ Ռոզա Ռինգը, ով ուսումնասիրել և առաջարկություններ է ներկայացրել կառավարման համակարգի փաստաթղթերի, հավատարմագրման ընթացակարգի վերաբերյալ, որոնք հաշվի են առնվել նշված փաստաթղթերի մշակման և արդիականացման ժամանակ:

ԳՕՍՏ ԻՍՕ/ԻԷԿ 17011-2018 ստանդարտի նոր տարբերակին անցնելու գործողությունների պլանի հանաձայն՝

Լրամշակվել են «Անկողմնակալության ապահովման մասին», «Որակավորման ստուգմանը (PT), միջլաբորատոր համեմատություններին (ILC) մասնակցելու վերաբերյալ» քաղաքականությունները, Փորձարկման, տրամաչափարկման լաբորատորիաների¸ սերտիֆիկացման մարմինների, տեխնիկական հսկողություն իրականացնող մարմինների հավատարմագրման ընդհանուր պահանջները «Որակավորման հանձնաժողովի գործունեության կարգը», «Ներքին աուդիտի անցկացման», «Ղեկավարության կողմից վերլուծության», «Գանգատների քննարկման», «Հավատարմագրման գործընթացում ընդգրկված անձնակազմի ընտրության, ուսուցման և որակավորման», «Հավատարմագրման գործընթացում ընդգրկված անձնակազմի մոնիթորինգի», «Ռիսկերի կառավարման», «Հավատարմագրման» ընթացակարգերը, Կառավարման ձեռնարկը, «Հավատարմագրման վկայագրի բովանդակությանը և ձևակերպմանը, ինչպես նաև վերաձևակերպմանը ներկայացվող պահանջները», «Ռիսկերի կառավարման», «Փաստաթղթերի կառավարման», «Գրառումների կառավարման», «Անհամապատասխանությունների կառավարման, ուղղիչ և բարելավման գործողությունների», «Հավատարմագրման սխեմաների մշակման, ընդլայնման և դադարեցման», «Հավատարմագրման ընդլայնման կամ կրճատման, Հավատարմագրված համապատասխանության գնահատման մարմինների հավատարմագրման ոլորտի արդիականացման» ընթացակարգերը, «Հավատարմագրման ընդհանուր չափանիշները և փաստաթղթերի ցանկը», «Հավատարմագրման ազգային մարմնի պատկերանիշի և հավատարմագրման նշանի կիրառման», «Խորհրդատվական տեխնիկական կոմիտեների գործունեության», «Բողոքարկման հանձնաժողովի գործունեության և բողոքների քննարկման» կարգերը:

**5. ԳՕՍՏ ԻՍՕ/ԻԷԿ 17025-2019 ստանդարտի անցումային շրջան սահմանելու վերաբերյալ քաղաքականության իրականացում**

Հայաստանի Հանրապետության «Ստանդարտների ազգային ինստիտուտ» ՓԲԸ տնօրենի 2019 թվականի սեպտեմբերի 25-ի N 109-Լ հրամանով ՀՀ-ում ընդունվել է ISO/IEC 17025:2017 միջազգային ստանդարտին նույնական «ԳՕՍՏ ԻՍՕ/ԻԷԿ 17025-2019 Փորձարկման և տրամաչափարկման լաբորատորիաների իրազեկությանը ներկայացվող ընդհանուր պահանջներ» ազգային ստանդարտը, որի անցումային շրջան է սահմանվել 2020 թվականի նոյեմբերը, սակայն կապված աշխարհում կորոնավիրուսային հիվանդության (ԿՈՎԻԴ-19) բռնկման հետ՝ Միջազգային ILAC-ISO կազմակերպությունների կողմից ընդունվել է որոշում ISO/IEC 17025:2017 ստանդարտի անցումային շրջանը 2020 թվականի նոյեմբերից երկարաձգել մինչև 2021 թվականի հունիսի 1-ը:

Հիմք ընդունելով վերը նշվածը՝ ՀԱՄ-ը մշակել և հաստատել է «P-01-01
ԳՕՍՏ ԻՍՕ/ԻԷԿ 17025-2019 ստանդարտի անցումային շրջան սահմանելու վերաբերյալ քաղաքականություն», որի համաձայն.

- **01.06.2019թ.-ից** չի ընդունվում ՀՍՏ ԻՍՕ/ԻԷԿ 17025-2005 ստանդարտի պահանջներին համապատասխան հավատարմագրման հայտեր,

- ԳՕՍՏ ԻՍՕ/ԻԷԿ 17025-2019 ստանդարտի պահանջներին համապատասխան գնահատման աշխատանքները պետք է ավարտվեն **մինչև 01.05.2021թ.**:

- **01.06.2021թ.-ից** հետո դադարեցնել ՀՍՏ ԻՍՕ/ԻԷԿ 17025-2005 ստանդարտի պահանջներին համապատասխան հավատարմագրված փորձարկման, տրամաչափա­րկ­ման լաբորատորիաների հավատարմագրման վկայագրերի գործողու­թյունը:

**6. Հավատարմագրման մասնագիտացված ծրագրային ապահովում**

1. ՀԱՄ-ն իրականացնում է Եվրասիական տնտեսական հանձնաժողովի խորհրդի 2016թ. մայիսի 10-ի N 38 և N 39 որոշումներով հաստատված տեխնոլոգիական փաստաթղթերին համապատասխան N 36 և N 35 ընդհանուր գործընթացներին միանալու աշխատանքներ, որոնք ուղղված են սերտիֆիկացման մարմինների և փորձարկման լաբորատորիաների (կենտրոնների), համապատասխանության սերտիֆիկատների և հայտարարագրերի միասնական ռեեստրների արտաքին և փոխադարձ առևտրի միասնական տեղեկատվական համակարգի ստեղծմանը:
2. ՀԱՄ-ը համագործակցում է «IUNETWORKS» ՍՊԸ-ի հետ՝ մասնակցելով վերջինիս կողմից իրականացվող Համապատասխանության գնահատման գործընթացի ավտոմատացման համակարգի ներդրման աշխատանքներին: Համապատասխանության գնահատման գործընթացի ավտոմատացման համակարգի նպատակն է ներմուծվող և արտահանվող արտադրանքի համար «Մեկ պատուհան» համակարգի միջոցով համապատասխանության սերտիֆիկատի տրամադրման և հայտարարագրի գրանցման էլեկտրոնային գործընթացի կիրառումը, որը կապահովի Համապատասխանության գնահատման մարմինների կողմից իրականացվող համապատասխանության գնահատման աշխատանքների թափանցիկությունը և տնտեսվարողի ժամանակի խնայողությունը:

3) Համաշխարհային բանկի «Առևտրի խթանում և որակի ենթակառուցվածք» վարկային ծրագրով նախատեսված ՀՀ Էկոնոմիկայի նախարարի և ՀՀ վարչապետի աշխատակազմի ղեկավարի հետ կնքված TPQI-C-3.2.1.2 Պայմանագրի շրջանակում «Հարմոնիա» տեղեկատվական տեխնոլոգիաների և կրթական զարգացման հիմնադրամի կողմից մշակվում է Էլեկտրոնային հավատարմագրման գործընթացի (e-accreditation) ավտոմատացված համակարգը, որը հնարավորություն կընձեռնի համապատասխանության գնահատման մարմիններին առցանց ներկայացնել հավատարմագրման հայտը և հետևել գործընթացին հայտերի գրանցումից մինչև հավատարմագրման վկայագրերի տրամադրումը, խնայել ֆինանսական ռեսուրսները և ժամանակը:

4) Իրականացվել են ՊՈԱԿ-ի պաշտոնական կայքէջի և հավատարմագրված համապատասխանության գնահատման մարմինների, գնահատողների, փորձագետների, համապատասխանության սերտիֆիկատների և համապատասխանության հայտարարագրերի ռեեստրների սպասարկման և արդիականացման աշխատանքներ:

**7. Հավատարմագրման ոլորտի միջազգային և տարածաշրջանային փաստաթղթերի և ուղեցույցների թարգմանություն**

ՀՀ արդարադատության նախարության կողմից անգլերենից հայերեն են թարգմանվել հավատարմագրման միջազգային (IAF, ILAC) և եվրոպական (EA) կազմակերպությունների կողմից մշակված փաստաթղթերը՝ համապատասխանության գնահատման մարմիններին միջազգային պահանջներին համապատասխան հավատարմագրելու նպատակով:

**8. Հավատարմագրման եվրոպական համագործակցու­թյան (EA) հետ երկկողմ ճանաչման համաձայնագրի ստորագրող կողմ հանդիսանալու համար» Թվինինգ (Twinning) Ծրագրի մշակում**

Համաձայն ժամանակացույցի՝ Հավատարմագրման եվրոպական համագործակցության (EA) հետ երկկողմ ճանաչման համաձայնագրի կնքմանն ուղղված միջոցառումներ իրականացնելու նպատակով 2020թ.-ի ապրիլին նախատեսվում էր TWINNING (EU funded project, TWINNING TOOL) ծրագրի մեկնարկը, որի շրջանակում միջազգային փորձ ունեցող հավատարմագրման փորձագետը գնահատում է հավատարմագրման մարմնի կարողությունները (օրենսդրական դաշտ, հավատարմագրման ընթացակարգեր, կառավարման համակարգի ներդնում) և վեր է հանում դրա թույլ կողմերը։ Գնահատման ավարտից հետո առաջարկություն է ներկայացվում դրանք շտկելու համար միջոցառումներ ձեռնարկելու ուղղությամբ՝ արդյունքում ապահովելով հավատարմագրման մարմնի համապատասխանությունը միջազգային ստանդարտներին,ուստի Քովիդ-19 համավարակի պատճառով ծրագրի մեկնարկը հետաձգվել է:

**9. Հավատարմագրման ծառայություններին և ոլորտին առնչվող հարցերի լուսաբանման, իրազեկման միջո­ցա­ռում­ների, վերապատրաստման դասընթացների կազմակերպում և համապատասխան վկայագրերի տրամադրում**

* Հավատարմագրման ազգային մարմնի փորձագետների և տեխնիկական գնահատողների համար իրականացվել են ներքին դասընթացներ՝ ԻՍՕ/ԻԷԿ 17025, ԻՍՕ/ԻԷԿ 17065, ԻՍՕ/ԻԷԿ 17020 ստանդարտների պահանջներին համապատասխան:
* Հավատարմագրված և հավատարմագրմանը հավակնող համապատասխա­նության գնահատման մարմինների մասնագետների համար 2020թ. մարտի 10-11-ը կազմակերպվել է «ԳՕՍՏ ԻՍՕ/ԻԷԿ 17025:2019 ստանդարտի պահանջների համաձայն որակի հսկողության ապահովումը» թեմայով վերապատրաստման դասընթաց: Դասընթացին մասնակցել են 39 կազմակերպություններից ընդհանուր թվով 143 ներկայացուցիչներ և ստացել են վկայագրեր:
* «Արևելյան գործընկերության երկրների հետ հարաբերությունները որակի ենթակառուցվածքների ոլորտում» ծրագրի շրջանակում ՀԱՄ-ի աշխատակիցները մասնակցել են PTB-ի կողմից կազմակերպված թվային տրամաչափարկման վկայագրի (DCC), ԻՍՕ/ԻԷԿ 17021-2 և ԻՍՕ 14001 ստանդարների պահանջների վերաբերյալ հեռավար դասընթացին:

**10. Միջազգային և տարածաշրջանային հավատար­մագրման կազմակերպությունների հետ համագոր­ծակցությունը**

Հավատարմագրման ազգային մարմին» ՊՈԱԿ-ի ներկայացուցիչները տեսակոնֆերանսի միջոցով մասնակցել են`

- Եվրասիական տնտեսական հանձնաժողովի (ԵՏՀ) տեխնիկական կարգավորման, սանիտարական, անասնաբու­ժական և բուսասանիտարական միջոցառումների իրականացման խորհրդատվական կոմիտեին կից հավատարմագրման և համապատասխանության գնահատման ոլորտի աշխատանքների համակարգման ենթակոմիտեի աշխատանքներին, ինչպես նաև Եվրասիական տնտեսական միությանը Հայաստանի Հանրապետության անդամակցության շրջանակներում կազմակերպված տեսակոնֆերանսներին, որոնց ընթացքում քննարկվել են ՄՄ/ԵԱՏՄ տեխնիկական կանոնակարգերը, համապատասխանության գնահատման տիպային սխեմաները և այլ որոշումների նախագծեր,

- Եվրասիական տնտեսական միությանը Հայաստանի Հանրապետության անդամակցության շրջանակներում կազմակերպված կլոր սեղաններին, տեսակոնֆերանսներին, որոնց ընթացքում քննարկվել են ԵԱՏՄ տեխնիկական կանոնակարգերի նախագծերը, Եվրասիական տնտեսական հանձնաժողովի կոլեգիայի 2016թ. մայիսի 10-ի № 38 և № 39 որոշումներով սահմանված ինտեգրման համակարգի փաստաթղթերը և այլ որոշումներ,

- Եվրասիական տնտեսական միության անդամ պետությունների հավատարմագրման մարմինների ղեկավարների հերթական նիստերի աշխատանքներին,

- Հավատարմագրման եվրոպական համագործակցության (EA) գագաթնաժողովին և իր կազմում գործող սերտիկացման, տեխնիկական հսկողության, լաբորատորիաների կոմիտեների աշխատաժողովներին,

- «ԱՊՀ անդամ երկրների հավատարմագրման ազգային մարմինների համագործակցության մասին հուշագրի» Միջպետական Խորհրդի (ՄՊԽ) գիտատեխնիկական հանձնաժողովներին և աշխատանքային խմբերի աշխատանքներին:

**11. Համապատասխանության գնահատման մարմին­նե­րի (ՀԳՄ) հավատարմագրման գործընթացի կազմակերպում և հավատարմագրում, պարբերա­կան և արտահերթ գնահա­տում**

**Համաձայն Հայաստանի Հանրապետության կառավարության 2012թ. սեպտեմբերի 6-ի N 1201-Ն որոշման 1-ին կետով հաստատված համապատասխանության գնահատման մարմինների հավատարմագրման կարգի` իրականացվել են ստորև նշված համապատասխանության գնահատման մարմինների հավատարմագրման նպատակով ներկայացված հավատարմագրման գործընթացի կազմակերպման աշխատանքները, ինչպես նաև պարբերական և արտահերթ գնահատումները:**

|  |  |  |  |  |
| --- | --- | --- | --- | --- |
| ԳՈՐԾԸՆԹԱՑԻ ԱՆՎԱՆՈՒՄԸ | ՍԵՐՏԻՖԻԿԱՑ­ՄԱՆ ՄԱՐՄԻՆ | ՓՈՐՁԱՐԿՄԱՆ ԼԱԲՈՐԱՏՈՐԻԱ | ՏԵԽՆԻԿԱԿԱՆ ՀՍԿՈՂՈՒԹՅՈՒՆ ԻՐԱԿԱՆԱՑՆՈՂ ՄԱՐՄԻՆ | ԸՆԴԱ­­ՄԵՆԸ |
| 2020 թ. |
| Հավատարմագրման հայտեր | **7** | **10** | **-** | **17** |
| Հավատարմագրման ընդլայնման հայտեր | **1** | **4** | **-** | **5** |
|  |
| Գնահատման խմբի ձևավորում | **8** | **14** | **-** | **22** |
| Փաստաթղթերի փորձաքննություն | **8** | **15** | **-** | **23** |
| Լրացուցիչ փաստաթղթերի փորձաքննություն | **6** | **10** | **-** | **16** |
| Գնահատում ըստ գործունեության իրականացման վայրի | **8** | **15** | **-** | **23** |
| Լրացուցիչ գնահատում ըստ գործունեության իրականացման վայրի | 3 | 5 | - | 8 |
| Արտահերթ գնահատում | **3** | **3** | **-** | **6** |
| Լրացուցիչ արտահերթ գնահատում | **1** | **1** | **-** | **2** |
| Պարբերական գնահատում | **5** | **2** | **1** | **8** |
| Լրացուցիչ պարբերա­կան գնահատում | **2** | **1** | **-** | **3** |
| Հավատարմագրման ոլորտի արդիականացում | **3** | **8** | **-** | **11** |
| Հավատարմագրման դադարեցում | **2** | **3** | **-** | **5** |
| Հավատարմագրման կասեցում | **1** | **1** | **-** | **2** |
| Հավատարմագրման ընդլայնում | **2** | **6** | **-** | **8** |
| Հավատարմագրման վերաբերյալ որոշումը |
| Հավատարմագրման վկայագրի տրամադրում | **7** | **8** | **-** | **15** |

**12. Այլ աշխատանքներ**

**1.** Իրականացվել է ՀՀ տնտեսական զարգացման և ներդրումների նախարարի 2017թ. հոկտեմբերի 2-ի N 954-Ն հրամանով հաստատված Եվրասիական տնտեսական միության տեխնիկական կանոնակարգերին համապատասխանության սերտիֆիկատի միասնական ձևին համապատասխան՝ համապատասխանության սերտիֆիկատների բլանկների տպագրությունը և տրամադրումը համապատասխանության գնահատման մարմիններին:

**2.** Իրականացվել է ՀՀ էկոնոմիկայի նախարարի 2019թ. հունիսի 21-ի N 425-Ն հրամանով հաստատված պետական գրանցման վկայականի տպագրությունը և տրամադրումը համապատասխանության գնահատման մարմիններին:

**3.** Եվրասիական տնտեսական միության (ԵԱՏՄ) պայմանագրով նախատեսված պարտավորությունների իրականացման նպատակով՝

Մաքսային միության տեխնիկական կանոնակարգերի համաձայն տրված համապատասխանության սերտիֆիկատների և հայտարարագրերի միասնական ռեեստրներում ներառվել են՝

1 9309 համապատասխանության հայտարարագիր,

2 248 համապատասխանության սերտիֆիկատ:

Փորձարկման լաբորատորիաների (կենտրոնների) և սերտիֆիկացման մարմինների **Մաքսային միության միասնական ռեեստրում** ներառվել են`

1 4 արտադրանքի սերտիֆիկացման մարմնի հավատարմագրման և 2 արտադրանքի սերտիֆիկացման մարմնի հավատարմագրման ընդլայնման վերաբերյալ տեղեկատվությունները¸

2) 6 փորձարկման լաբորատորիայի հավատարմագրման և 5 փորձարկման լաբորատորիայի հավատարմագրման ընդլայնման վերաբերյալ տեղեկատվությունները:

**4.** Հիմք ընդունելով ՀՀ կառավարության 2015թ. մայիսի 21-ի N 552-Ն որոշումը՝ վարվել է ՀՀ տեխնիկական կանոնակարգերին համապատասխան համապատասխանության սերտիֆիկատների և համապատասխանության հայտարարագրերի ռեեստրը, մասնավորապես ներառվել են՝

1) 435 համապատասխանության հայտարարագիր,

2) 41 համապատասխանության սերտիֆիկատ:

**5.** **Ազգային ռեեստրում** ներառվել են՝

1 1 արտադրանքի սերտիֆիկացման մարմնի հավատարմագրման վերաբերյալ տեղեկատվությունը¸

2) 6 փորձարկման լաբորատորիայի հավատարմագրման և 2 փորձարկման լաբորատորիայի հավատարմագրման ընդլայնման վերաբերյալ տեղեկատվությունները,

3 2 կառավարման համակարգերի սերտիֆիկացման մարմնի հավատարմագր­ման վերաբերյալ տեղեկատվությունները:

**13. Գործունեության ֆինանսատնտեսական արդյունքները**

|  |  |  |  |
| --- | --- | --- | --- |
|   | **Տող** | **Ծնթ.** | **2020թ** |
| (հաշվետու) |
| 1 | 2 | 3 | 4 |
| **ՀԱՍՈՒՅԹՆԵՐ** |   |   |   |
| **Փոխանակվող գործարքներից հասույթներ** |   |   |   |
| «Բյուջեի ֆինանսավորմամբ» ծառայությունների մատուցումից հասույթներ | 010 | 24 | 13,900,000  |
| Հաճախորդներին ծառայությունների մատուցումից հասույթներ | 020 |   | 67,887,234  |
| Ապրանքների վաճառքից հասույթներ | 030 |   |   |
| Ֆինանսական հասույթներ | 040 | 25 | 3,265  |
| Փոխանակվող այլ գործարքներից հասույթներ | 050 | 26 |   |
| **Ընդամենը փոխանակվող գործարքներից հասույթներ** | 060 |  | **81,790,499**  |
|  |   |   |   |
| **Չփոխանակվող գործարքներից հասույթներ** |   |   |   |
| Պայմանով ստացված ակտիվների հետ կապված հասույթներ | 070 | 27 |   |
| Առանց պայմանների կատարման պահանջի (անհատույց) ստացված ակտիվների հետ կապված հասույթներ | 080 |   |   |
| Չփոխանակվող այլ գործարքներից հասույթներ (օգուտներ) | 090 | 28 |   |
| **Ընդամենը չփոխանակվող գործարքներից հասույթներ** | 100 |   |   |
| **Ընդամենը հասույթներ** | 110 |  | **81,790,499**  |
|  |   |   |   |
| **ԾԱԽՍԵՐ** |   |   |   |
| Ծառայությունների մատուցման ծախսեր (իրականացված ծրագրերի ինքնարժեք) | 120 | 29 | (13,900,000) |
| Հաճախորդներին մատուցված ծառայությունների գծով ծախսեր (ինքնարժեք) | 130 |  |   |
| Վաճառված ապրանքների ինքնարժեք | 140 |  | (852,835) |
| Բաշխման ծախսեր | 150 | 30 |   |
| Վարչական ծախսեր | 160 | 31 | (64,311,443) |
| Ֆինանսական ծախսեր | 170 | 25 | (113,352) |
| Այլ ծախսեր (կորուստներ) | 180 | 32 | (392,465) |
| **Ընդամենը ծախսեր** | 190 |  | **(79,570,095)** |
|  |   |   |   |
| **ԱՅԼ ՕԳՈՒՏՆԵՐ (ՎՆԱՍՆԵՐ)** |   |   |   |
| Հիմնական միջոցների և այլ ոչ ընթացիկ ակտիվների օտարումից օգուտներ (վնասներ) | 200 | 33 |   |
| Նյութական ակտիվների վերաչափումից օգուտներ (վնասներ) | 210 | 33 |   |
| **Հավելուրդ (պակասուրդ) նախքան շահութահարկով հարկումը** | 220 |   | **2,220,403**  |
| Շահութահարկի գծով ծախս | 230 |   |   |
| **Հաշվետու ժամանակաշրջանի հավելուրդը (պակասուրդը)** | 240 |  | **2,220,403**  |
|  |   |   |   |
| **Վերագրելի՝** |   |   |  |
| Փոքրամասնության բաժնեմասին վերագրելի հավելուրդը (պակասուրդը) | 250 |   |  |
| Վերահսկող կազմակերպության սեփականատերերին վերագրելի հավելուրդը (պակասուրդը) | 260 |   |  |